Oyxon Iforzoda to‘ylarining 1 yilligi munosabati bilan turmush o‘rtog‘idan sovg‘aga Mercedes oldi

Yaqinda o‘g‘il farzandli bo‘lgan boshlovchilar Oyxon Iforzoda va Shoh Alimovich to‘ylarining 1 yilligi sanasini nishonladi. Bu haqda “Darakchi.uz” xabar bermoqda. 

Oyxon Iforzoda Instagram’dagi kuzatuvchilariga sana nishonlangan kun ro‘y bergan voqeani havola qildi:
Sizlar bilan ajoyib yangilikni bo‘lishmoqchiman! Ertalabdan men biroz xafa edim, sababi doimo e’tiborliligi bilan ajralib turgan turmush o‘rtog‘im to‘yimiz sanasini unutganday edi go‘yo. Ertalab turib, sovg‘a qilish u yoqda tursin, hatto bir og‘iz ham tabriklashni lozim topmagan turmush o‘rtog‘imdan juda xafa bo‘ldim. Undan kechga rejalari haqida so‘rasam, javob ham bergisi kelmadi. Bundan hatto yig‘lab ham oldim, nahotki, to‘yimizning ilk sanasini unutgan bo‘lsa... Keyin bilishimcha, buning hammasiga mana shu sovg‘a sabab bo‘lgan, men uni juda orzu qilgandim. Sevgilim, hammasi uchun rahmat!
Oyxon Iforzoda, suxandon
Darvoqe, Shoh Alimovich hamda Oyxon Iforzoda farzandlari Amirshohning chillasi chiqqanini nishonlashga ham ulgurdi.